Yugurten d ilemẓi yesɛan ɛecrin n yiseggasen di laɛmer-is, d anelmad di tseddawit n Mouloud MAMMERI di Tizi wezzu yeqqar tujjya, yessaram ad yeffeɣ d amejjay ad yessefreḥ yemma-s. Yettidir di taddart netta d yemma-s akked wetma-s tamectuḥt. Baba-s yemmut mi yella yugurten d amectuḥ, Ala yemma-s i as-d-yegran iḥemmel-itt, iswi-nsen agejdan netta d wetma-s d asefreḥ n yemma-tsen, acku ala nutni i tesɛa tettwali-ten d taftilt-is, asirem-is icud ɣur-sen. Yugurten yezga ijebbed iman-is ɣef tullas n tseddawit acku ur yebɣi ara ad iḥemmel tin ur yestahlen ara, tin ara ixedmen lbaṭel di yemma-s ɣef waya yelha-d kan d leqraya-is . Maca yewweḍ-d was i deg i d-terza ɣur-s tayri ur yebni fell-as . Iwala taqcict deg usawad aɣurbiz i tikkelt tamezwrut taɛjeb-as tewwi ull-is acku iwala-tt txulef tullas tiyaḍ, taqcict-a qqaren-as ḥayat, maca taqṣit-nsen tekfa uqbel ad d-tebdu, imi taddart-nsen akked taddart ufella d iɛdawen ur yezmir ara ad iqarreb fell-as, aṭas n wid I as-d-yennan bɛed fell-as acku d uguren kan ara d-yaǧǧew . Yugurten yegad ɣef yemma-s ad as-d-yawi uguren iwumi ur yezmir, ɣas akken ull-is yebɣa-tt maca yebɛed fell-as, tfreq-iten ddunit uqvel ad mlilen.